রোজভ্যালি: শুরু হচ্ছে নিয়োগকারীদের ৪৫০ কোটি টাকা ফেরানোর প্রক্রিয়া

ওয়েব ডেস্ক: কেন্দ্রীয় তদন্তকারী সংস্থা এনফোর্সমেন্ট ডিরেক্টরেটের পক্ষ থেকে শুরু হতে চলেছে রোজভ্যালি চিটফান্ড মামলায় বিনিয়োগকারীদের ৪৫০ কোটি টাকা ফেরানোর প্রক্রিয়া।

সম্প্রতি আদালতের তরফ থেকে কেন্দ্রীয় তদন্তকারী সংস্থাকে নির্দেশ দেওয়া হয়েছিল এই মামলায় আমানতকারীদের প্রাপ্য টাকা ফিরিয়ে দিতে হবে। আর সেই নির্দেশের পরই শুরু হল টাকা ফেরত দেওয়ার প্রক্রিয়া। এডি সূত্রে খবর, আমানতকারীরা তাঁদের ফিক্সড ডিপোজিটের টাকা শীঘ্রই ফেরত পেয়ে যাবেন।

আরও পড়ুন:শান্তিনিকেতনের সোনাঝুরিতে দোল খেলা নিয়ে বিধিনিষেধ নেই, জানাল বীরভূম জেলা পুলিশ

ইডির তরফ থেকে একটি রিপোর্টে উল্লেখ করা হয়েছে, এখনও পর্যন্ত ৩২, ৩১৯ টি দাবির ভিত্তিতে ২২ কোটি টাকা ফেরত দেওয়া হয়েছে। বাকিদের টাকাও খুব শীঘ্রই ফেরত দেওয়া হবে বলে জানানো হয়েছে।

উল্লেখ্য ২০১৫ সালে রোজভ্যালি কর্তা গৌতম কুন্ডুকে গ্রেফতার করা হয় ইডির তরফ থেকে। জানা গিয়েছিল বাজার থেকে মোট সাড়ে ১৭ হাজার কোটি টাকা তুলেছে সেই সংস্থা। আর তারপরেই গ্রেফতার করা হয় রোজভ্যালি কর্তাকে।

দেখুন অন্য খবর